ບໍລິສັດໂປແລນ ລ້ຽງປີງໄວ້ເພື່ອສົ່ງໃຫ້ ທ່ານໝໍ ໃຊ້ເຂົ້າໃນການປິ່ນປົວ 
ບໍ່ໄດ້ມີການໃຊ້ປີງ ດູດເລືອດອອກ ເພື່ອຈະເຮັດໃຫ້ເປັນ ສິ່ງທີ່ເອີ້ນວ່າ “ອາລົມ” ໃນຮ່າງກາຍ ມີຄວາມດຸ່ນດ່ຽງອີກແລ້ວ ແຕ່ວ່າ ປີງກໍຍັງເປັນເຄື່ອງມື ທາງການແພດ ທີ່ມີຄຸນຄ່າຢູ່.
ການໃຊ້ປີງດູູດເລືອດໃນການປິ່ນປົວພະຍາດ ອາດຄ້າຍຄືວ່າ ເປັນການປະ ຕິ ບັດທີ່ສືບທອດກັນມາແຕ່ຍຸກກາງຂອງສະໄໝບູຮານພຸ້ນ ແຕ່ວ່າ ບໍລິສັດ ຂອງໂປແລນແຫ່ງນຶ່ງເວົ້າວ່າ ຄວາມຕ້ອງການປີງສໍາລັບທ່ານໝໍ ກໍແມ່ນວ່າ ນັບມື້ ນັບເພີ້ມທະວີຂຶ້ນ Faith Lapidus ນັກຂ່າວຂອງວີໂອເອ ມີລາຍງານ ກ່ຽວກັບເລື່ອງນີ້ ຊຶ່ງບົວສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ບໍ່ໄດ້ມີການໃຊ້ປີງ ເພື່ອດູດເລືອດອອກເພື່ອຈະເຮັດໃຫ້ເປັນສິ່ງທີ່ເອີ້ນວ່າ “ອາລົມ” ໃນຮ່າງກາຍມີຄວາມດຸ່ນດ່ຽງອີກແລ້ວ ແຕ່ວ່າ ປີງກໍຍັງເປັນ ເຄື່ອງມືທາງການແພດທີ່ມີຄຸນຄ່າຢູ່ ພວກນາຍໝໍຜ່າຕັດໃຊ້ປີງເພື່ອເຮັດໃຫ້ແຜໄຄ່ພອງແວບລົງ ແລະປ້ອງກັນ ອາການເລືອດກ້າມຢູ່ໃນການຜ່າຕັດຂະໜາດນ້ອຍ ເພື່ອສ້າງບາງສິ່ງບາງ ຢ່າງຂຶ້ນໃໝ່ ເຊັ່ນການຜ່າຕັດເພື່ອຫຍິບນິ້ວມື ທີ່ກຸດອອກໃຫ້ຕິດໃສ່ກັນຄືນ ດັ່ງນີ້ເປັນຕົ້ນ ສານກັນເລືອດກ້າມ ເຮຍຣູດິນ (hirudin ((HERE-you-din)) ແມ່ນພຽງ ແຕ່ນຶ່ງໃນສານ 300 ຢ່າງທີ່ປີງໄດ້ນໍາມາສູ່ລະບົບເລືອດຂອງຄົນເຮົາ ທ່ານ ອາເທີ ຄລາຍນາ (Artur Kleina), ຫົວໜ້າຫ້ອງທົດລອງຂອງບໍລິສັດ ໄບໂອເຈນ (Biogen Laboratory) ເວົ້າເປັນພາສາໂປແລນວ່າ ຫ້ອງທົດລອງໄບໂອເຈນ ໄດ້ເພາະພັນປີງມາໄດ້ 20 ປີແລ້ວ ແລະມັນກໍເປັນ ບໍລິສັດລ້ຽງປີງບ່ອນດຽວເທົ່ານັ້ນ ທີ່ໄດ້ຮັບການຮັບຮອງຢູ່ໃນໂປແລນ ນອກ ຈາກການຂາຍປີງໃຫ້ແກ່ສະຖານການແພດຕ່າງໆແລ້ວ ຫ້ອງທົດລອງ ດັ່ງກ່າວ ຍັງຂາຍປີງໃຫ້ແກ່ສະໂມສອນກິລາອີກດ້ວຍ ທ່ານ ອາເທີ ຄລາຍນາກ່າວເພີ້ມອີກວ່າ ຫ້ອງທົດລອງໄບໂອເຈນ ລ້ຽງປີງສາມຊະນິດ ຊຶ່ງບໍ່ແມ່ນວຽກທີ່ງ່າຍເລີຍ ປີງທີ່ເປັນສັດສອງເພດພວກນີ້ ມີຄວາມພິຖືພິຖັນຫລາຍ ໃນການເລືອກ ສະພາບທີ່ພວກເຂົາຈະແຜ່ພັນ ປີງນ້ອຍຈະແຕກອອກມາຈາກຝັກຫລອດພາຍຫລັງເກີດມາໄດ້ 3 ອາທິດ ພວກມັນມີຮູບຮ່າງລັກສະນະ ແລະການປະພຶດຄືກັນກັບປີງໂຕໃຫຍ່ ພວກ ເຂົາບໍ່ມີຫຍັງປ່ຽນແປງຫລາຍເວລາໃຫຍ່ຂຶ້ນມາ ມີແຕ່ໂຕໃຫຍ່ຂຶ້ນເທົ່ານັັ້ນ ຫ້ອງທົດລອງໄບໂອເຈນສົ່ງປີງອອກໄປຂາຍທົ່ວທະວີບຢູໂຣບ ພ້ອມທັງສະ ຫະລັດ, ການາດາ ແລະບັນດາປະເທດໃນເຂດຕາເວັນອອກກາງ ຫລາຍ ປະເທດ ປີນຶ່ງປະມານ 400,000 ໂຕ